**Z á p i s n i c a**

**zo zasadnutia Obecného zastupiteľstva v Sklabinskom Podzámku, ktoré sa konalo dňa 25. júna 2019 o 19.00 hod.**

**Prítomní:** podľa prezenčnej listiny. Všetci prítomní podpísali prezenčnú listinu, ktorá je súčasťou tejto zápisnice.

**Program**

1. **Otvorenie**
2. **Schválenie programu**
3. **Určenie zapisovateľa a overovateľov zápisnice**
4. **Návrh na schválenie záverečného účtu obce Sklabinský Podzámok za rok 2018**
5. **Stanovisko hlavného kontrolóra k záverečnému účtu obce za rok 2018**
6. **Opatrenie číslo 1: čerpanie rezervy obce 20 000 €**
7. **Žiadosť o zámenu pozemku a odpredaj pozemku pánovi Michalovi Kopánymu**
8. **Vyjadrenie k parcele CK-N 155/11**
9. **Výstup na Katovú skalu dňa 27.7.2019**
10. **Hviezdicový pochod na Kantorskú dolinu- 75. výročie SNP a pietna spomienka na vypálenie obce**
11. **Diskusia**
12. **Záver**

**Bod 1.** Otvorenie: Zasadnutie Obecného zastupiteľstva v Sklabinskom Podzámku otvorila starostka obce Ing. Božena Drobková. Privítala prítomných a oboznámila ich s programom.

**Bod 2.** Schválenie programu: Všetci prítomní poslanci hlasovaním odsúhlasili program OZ.

Obecné zastupiteľstvo obce Sklabinský Podzámok schvaľuje program rokovania Obecného zastupiteľstva.

***Uznesenie č. 14/2019 bolo schválené***

**Bod 3.** Určenie zapisovateľa a overovateľa zápisnice:Za zapisovateľa priebehu zasadnutia Obecného zastupiteľstva v Sklabinskom Podzámku bola určená Mgr. Barbora Dvorštiaková. Za overovateľa zápisnice zo zasadnutia Obecného zastupiteľstva v Sklabinskom Podzámku bol určený pán Peter Jambor

**Bod 4.** Návrh na schválenie záverečného účtu obce Sklabinský Podzámok za rok 2018: Obecné zastupiteľstvo obce Sklabinský Podzámok, po odbornom stanovisku hlavného kontrolóra Ing. Dušana Laššáka, schvaľuje záverečný účet obce bez výhrad.

Obecné zastupiteľstvo obce Sklabinský Podzámok schvaľuje návrh na schválenie záverečného účtu obce Sklabinský Podzámok za rok 2018

***Uznesenie č. 15/2019 bolo schválené***

**Bod 5.** Stanovisko hlavného kontrolóra k záverečnému účtu obce za rok 2018: hlavná kontrolór obce Sklabinský Podzámok Ing. Dušan Laššák odporučil schválenie záverečného účtu bez pripomienok.

**Bod 6.** Opatrenie číslo 1: čerpanie rezervy obce 20 000 €**:** investície do domu smútku- nová strecha, ozvučenie, terénne úpravy, záhradná architektúra, obklad schodištia, dlažby a kamenárske práce.

Obecné zastupiteľstvo obce Sklabinský Podzámok schvaľuje čerpanie rezervy obce 20 000 €

***Uznesenie č. 16/2019 bolo schválené***

**Bod 7.** Žiadosť o zámenu pozemku a odpredaj pozemku pánovi Michalovi Kopánymu: žiadosť o zámenu pozemku sa prerokovala na obecnom zasadnutí. Obecné zastupiteľstvo súhlasí s odpredajom pozemku parc. číslo: ....za **25 €/m2**.

Obecné zastupiteľstvo obce Sklabinský Podzámok schvaľuje žiadosť o odpredaj pozemku pánovi Michalovi Kopánymu za 25 €/m2

***Uznesenie č. 17/2019 bolo schválené***

**Bod 8.** Vyjadrenie k parcele CK-N 155/11: pán Michal Sváteník chce na prenajatej parcele CK-N 155/11 vysadiť sad. Obecné zastupiteľstvo s návrhom pána Sváteníka vysadiť sad nesúhlasí.

**Bod 9.** Výstup na Katovú skalu dňa 27.7.2019: dňa 27.7.2019 sa bude v obci Sklabinský Podzámok bude organizovať výstup na Katovú skalu, ktorý organizuje obecné zastupiteľstvo v Sklabinskom Podzámku. Výstup začne o 10:00 od miestnych potravín.

**Bod 10.** Hviezdicový pochod na Kantorskú dolinu- 75. výročie SNP a pietna spomienka na vypálenie obce: pre účastníkov pochodu na Kantorskú dolinu bude pripravený guláš v obci Sklabinský Podzámok.

**Bod 11.** Diskusia:

* p. starostka obce informovala, že 29.8.2019 sa bude v obciach Sklabinský Podzámok a  Sučany organizovať *„beh k srdcu SNP“.*

- p. starostka Ing. Božena Drobková navrhuje obkopať žumpu pred miestnym pohostinstvom a uložiť dlažbu pod verejné kontajneri pred potravinami

- p. Peter Jambor navrhol predaj magnetiek s tematikou obce Sklabinský Podzámok

- návrh na vytvorenie pohľadnice s tematikou obce Sklabinský Podzámok

- p. Alena Chmúrna navrhuje umiestnenie kontajneru na komunálny odpad na koniec dediny, ktorý bude využívaný turistami

- výzva o pokosenie stavebného pozemku, ktorý má vo vlastníctve p. Martvoň

- obecné zastupiteľstvo za zhodlo na vybudovaní informačnej tabule o Katovej skale na konci obce Sklabinský Podzámok

- návrh na vybudovanie betónovej platne pod kontajnery na triedený odpad

**Bod 12.** Záver: Pani starostka poďakovala prítomným za spoluprácu a účasť na Obecnom zastupiteľstve a zasadnutie ukončila.

Zapisovateľ: Mgr. Barbora Dvorštiaková

Overovateľ: Peter Jambor